રાજકોટમાં કોરોનાના ર6 કેસ, આંકડો 320 | Jai Hind
રાજકોટમાં કોરોનાના ર6 કેસ, આંકડો 320
July 10, 2020 જય હિન્દ 5008 Views
એસ.એન.કે. સ્કૂલ, જૂના રેલ્વે સ્ટેશન, ક્રિસ્ટલ મોલ, કેવડાવાડી, એરપોર્ટ રોડ સહિતના વિસ્તારોમાં કોરોના પ્રસર્યો
જયેશ ઉપાધ્યાય અને રૂપલબેન રાજદેવે કોરોનાને આપી મહાત
રાજકોટ શહેર કોરોનાના ભરડામાં આવી ગયું છે દરરોજ 15 જેટલા કેસો નોંધાઈ રહ્યા છે જેથી તંત્ર ઊંધા માથે થઇ ગયું છે દરમિયાન તાજેતરમાં લોકડાઉનમાં યશસ્વી સેવા કરનાર બોલબાલા ટ્રસ્ટના પ્રમુખ જયેશભાઇ ઉપાધ્યાય અને પરપ્રાંતીય શ્રમિકોને તેઓના વતન મોકલવા માટે ટ્રેનની સુવિધા સાથે ફૂડ પેકેટ, નાસ્તો, રમકડાં સહિતની સુવિધાઓ ઉપલબ્ધ કરાવનાર કનૈયા મિત્ર મંડળના રાકેશભાઈ રાજદેવના પત્ની રૂપલબેન રાજદેવ પણ કોરોનાની ચપેટમ આવી જતા બંનેને ખાનગી હોસ્પિટલમાં દાખલ કરવામાં આવ્યા હતા ખરી સેવા કરનાર આ બંને સેવાના સારથીઓને સઘન સારવાર અપાવ્યા બાદ આજે બંને કોરોના વોરિયર્સે કોરોનાને મ્હાત આપી દીધી છે અને બંનેને હોસ્પિટલમાંથી ડિસ્ચાર્જ આપવામાં આવ્યું છે રૂપલબેન રાજદેવ પોતાની જાતે કાર ચલાવીને ઘરે પહોંચ્યા હતા.
રાજકોટ, તા.9
રાજકોટમાં કોરોના પોઝિટિવ કેસ છુપાવવાના ગમે તેવા પ્રયાસ થવા છતા તંત્રના આ હવાતિયા વચ્ચે વધુ ર6 વ્યક્તિ કાતિલ વાયરસના ભરડામાં આવી ગયા છે. શહેરમાં ચો-તરફ કોરોનાનો વાયરસ ફેલાયો છે. આજે ર6 કેસ સાથે શહેરમાં અત્યાર સુધીમાં 3ર0 કેસ થઇ ગયા છે. તેમાથી 100 કેસ તો માત્ર 5 જ દિવસમાં નોંધાયા છે.રાજ્યના મુખ્યમંત્રી વિજય રૂપાણીના હોમટાઉન રાજકોટમાં કાતિલ કોરોના વાયરસ હવે બેકાબૂ બનતો જાય છે. પોઝિટિવ કેસ તો બમણાજોરે વધી જ રહ્યા છે સાથે મોતનો સીલસીલો વધ્યો છે. રાજ્યમાં અમદાવાદ, સુરત બાદ હવે ખુદ સી.એમ.ના મતવિસ્તારમાં કોરોનાના કેસનો રાફડો ફાટતા આરોગ્ય તંત્ર ઉંધા માથે થઇ ગયુ છે. જો કે લોકડાઉન ખુલ્યા પછી ટેસ્ટિંગ ઘટાડી નાખવા, કેસ છુપાવવા સહિતના જે હવાતિયા મારવામા આવી રહ્યા છે તેનુ જ આ પરિણામ હોવાનું સ્પષ્ટ માની શકાય તેમ છે. અને હવે ગંભીર સ્થિતિને દાબી દેવા માટેના પ્રયાસના ભાગરૂપે પોઝિટિવ કેસ દિવસમાં માત્ર એક જ વખત જાહેર કરવા, રિપોર્ટમાં મોતના આંકડા ન લખવા સહિતના હવાતિયા શરૂ થયા છે.
એ દરમિયાન આજે વધુ ર6 પોઝિટિવ કેસ સામે આવ્યા છે. આ નવા કેસ કોઠારિયા, એસ.એન.કે. સ્કૂલ, જૂના રેલ્વે સ્ટેશન, બાલમુકુંદ પ્લોટ, વૃંદાવન વાટિકા, કસ્તુરબા રોડ, મેઘમાયાનગર, કેવડાવાડી, એરપોર્ટ રોડ, કૃષ્ણનગર, ક્રિસ્ટલ મોલ અને સંતકબીર રોડ વિસ્તારના છે. જો કે નામ અને અન્ય વિગત મહાપાલિકા સાંજે જાહેર કરશે. આ નવા 6 કેસ સાથે અત્યાર સુધીમાં પોઝિટિવ કેસનો આંકડો 300 થઇ ગયા છે. તેમાથી 100 કેસ તો માત્ર છેલ્લા 5 દિવસના છે.
નિર્દોષોનું કોઇ નહી…, કૌભાંડી દેસાણીને બચાવવા યુનિયન પડખે
પ્રદ્યુમન પાર્કનાં ઝુ-ગાર્ડના કામકાજ મંજુરી
August 12, 2020 જય હિન્દ 4345 Views
August 12, 2020 જય હિન્દ 4341 Views
August 12, 2020 જય હિન્દ 4279 Views
August 11, 2020 જય હિન્દ 0 3820 Views
હવે 30મી સુધી વકીલાતના ફોર્મ ભરાશે
(પ્રતિનિધિ દ્વારા) રાજકોટ તા,10 બાર કાઉન્સીલ ઓફ ઈન્ડીયાના ચેરમેન મનનકુમાર મીશ્રાએ ભારતના તમામ બાર એસો. અને...
August 11, 2020 જય હિન્દ 0 4413 Views
આજે જન્માષ્ટમી : કૃષ્ણમય બનશે ભકતો પણ ઘેર જ ઉજવણી
કોરોનાથી જન્માષ્ટમી ઉજવણીનો રંગ ફિક્કો ચાલુ વર્ષે કોરોના ગ્રહણ વચ્ચે જન્માષ્ટમી નિમિત્તે મટકી ફોડના કાર્યક્રમો ન...
August 11, 2020 જય હિન્દ 0 2811 Views
રાજકોટના એડવોકેટને એક વર્ષ માટે સસ્પેન્ડ કરતું રાજકોટ બાર કાઉન્સીલ
કૌટુંબીક તકરારના કેસમાં બન્ને પક્ષોના વકીલ તરીકે રહ્યા તા (પ્રતિનિધિ દ્વારા) રાજકોટ તા,10 બાર કાઉન્સિલ ઓફ...